== Liv ==
Emanuel Larsen blev født i København 15. september 1823, som søn af fuldmægtig Lars Hansen Larsen og Christine Louise Larsen (født Weinreich). Efter sin konfirmation kom han i malerlære, og i januar 1839 blev han optaget på Kunstakademiet, hvor han blev elev af [[Christoffer Wilhelm Eckersberg]] og [[Frederik Theodor Kloss]]. Med Eckersberg som læremester specialiserede han sig i marinemaleri. Han deltog i forårsudstillingerne på [[Charlottenborg]] fra 1845 til sin død. I 1845 fik han tilladelse til at tage med et af marinens skibe til [[Færøerne]] og [[Island]], og der findes en del malerier og tegninger fra turen. Da den [[1. Slesvigske krig|Første Slesvigske krig]] brød ud i 1848, tog han til Sønderjylland, hvor han især tegnede og malede de danske krigsskibe. I 1851 fik han [[Neuhausens præmie]] for billedet ''Udsigt fra Langelinie mod Nyholm med Mastekranen. Morgenbelysning'' og samme år fik han Akademiets rejselegat. I 1852 var han først ved Jyllands vestkyst, og derefter i 1852-1854 i England, Nederlandene, Paris og ved den franske Middelhavskyst. Emanuel Larsen døde ugift i 1859. Selv om han havde interesseret sig for det nederlandske marinemaleri, beskrives han alligevel som den danske maler, der var mindst påvirket af udenlandske strømninger. Den indlydelsesrige [[Christian Jürgensen Thomsen|C. J. Thomsen]] roste hans arbejder og skrev blandt andet, at han havde øje for det friske, åbne søliv, og at hans skibe virkelig så ud som om de bevægede sig.<ref>"C.W. Eckersberg og hans elever", ''Statens Museum for Kunst'', 1983, side 116.</ref><ref name=autogeneret1>[https://runeberg.org/dbl/10/0076.html Philip Weilbach, "Carl Frederick Emanuel Larsen"] {{Webarchive|url=https://web.archive.org/web/20171229205524/http://runeberg.org/dbl/10/0076.html |date=29. december 2017 }}, Dansk biografisk leksikon, vol. 10, side 74, ''Gyldendal'' (1887–1905).</ref>
Personbillede_savnes Kunst Historie Maleri